**PRIMĂRIA MUNICIPIULUI SATU MARE**

**SERVICIUL MANAGEMENTUL PROIECTELOR**

**DIRECŢIA ECONOMICĂ**

**NR. 4877/27.01.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre pentru modificarea Anexei 2 la Hotărârea Consiliului Local nr. 195 din 14.06.2023

Primăria Municipiului Satu Mare implementează proiectul ”Renovarea energetică a Liceului cu program sportiv” finanțat din Planul Național de Redresare şi Reziliență (PNRR).

Prin HCL nr. 195/14.06.2023 s-au aprobat indicatorii tehnico - economici conform Anexei nr. 2 la HCL nr. 195/14.06.2023. Ȋn urma finalizării documentatiei tehnice faza PT au fost necesare modificări în ceea ce priveşte anumite capitole/subcapitole din Devizul general, rezultând astfel modificări atât la valoarea totală a investiţiei cât şi la capitolul Construcții - Montaj (C+M).

**NOII INDICATORI TEHNICO-ECONOMICI, REZULTAŢI ÎN URMA FAZEI PT, SUNT URMĂTORII :**

### **indicatori maximali, respectiv valoarea totală a obiectivului de investiții, exprimată în lei, cu TVA şi, respectiv, fără TVA, din care construcții - montaj (C+M), în conformitate cu devizul general:**

* **VALOAREA TOTALĂ A LUCRĂRILOR DE INTERVENȚIE**:
	+ inclusiv T.V.A. – total: **17.144.855,44lei;**
	+ exclusiv T.V.A. – total: **14.427.764,45lei;**
* **CONSTRUCȚII-MONTAJ** (C + M):
	+ inclusiv T.V.A. : **13.769.985,72lei**;
	+ exclusiv T.V.A. : **11.571.416,57lei.**

### **indicatori minimali, respectiv indicatori de performanță - elemente fizice/capacități fizice care să indice atingerea țintei obiectivului de investiții - și, după caz, calitativi, în conformitate cu standardele, normativele și reglementările tehnice în vigoare:**

1. **Corp C1 – clădire Școală**

|  |  |
| --- | --- |
| **Indicatori de eficiență energetică**  | **Valoare la finalul implementării proiectului** |
| Consumul anual specific de energie finală pentru încălzire (kWh/m2.an)  | 73,10 |
| Consumul de energie primară totală (kWh/m2.an)  | 151,91 |
| Consumul de energie primară totală utilizând surse convenționale (kWh/m2.an)  | 119,97 |
| Consumul de energie primară utilizând surse regenerabile (kWh/m2.an)  | 31,93 |
| Nivel anual estimat al gazelor cu efect de seră (echivalent kgCO2/ m2 an)  | 20,42 |
| Reducerea consumului anual specific de energie finală pentru încălzire (%)  | 71,61% |
| Reducerea consumului de energie primară (%)  | 61,36% |
| Reducerea emisiilor de CO2  | 69,03% |

1. **Corp C2 – Sala de sport**

|  |  |
| --- | --- |
| **Indicatori de eficiență energetică**  | **Valoare la finalul implementării proiectului** |
| Consumul anual specific de energie finală pentru încălzire (kWh/m2.an)  | 91,36 |
| Consumul de energie primară totală (kWh/m2.an)  | 186,24 |
| Consumul de energie primară totală utilizând surse convenționale (kWh/m2.an)  | 142,06 |
| Consumul de energie primară utilizând surse regenerabile (kWh/m2.an)  | 44,17 |
| Nivel anual estimat al gazelor cu efect de seră (echivalent kgCO2/ m2 an)  | 24,36 |
| Reducerea consumului anual specific de energie finală pentru încălzire (%)  | 77,79% |
| Reducerea consumului de energie primară  | 70,69% |
| Reducerea emisiilor de CO2  | 76,89% |

### **C. indicatori financiari, socioeconomici, de impact, de rezultat/operare, stabiliți în funcție de specificul şi ținta fiecărui obiectiv de învestiții**

### **Corp C1 – clădire școală**

Numărul stațiilor de încărcare pentru vehiculele electrice: 1 bucată.

• Economia anuală de energie:

* 315.919 kWh/an;
* 25,87 tep.

### **Corp C2 – sala de sport**

Numărul stațiilor de încărcare pentru vehiculele electrice: 1 bucăți.

• Economia anuală de energie:

* 448.802 kWh/an;
* 36,76 tep.

### **D. durata estimată de execuție a obiectivului de învestiții, exprimată în luni:**

* Durata de execuție a lucrărilor de intervenție pentru corpul C1 – clădire școală este de: **12**luni.
* Durata de execuție a lucrărilor de intervenție pentru corpul C2 –sala de sport este de: **12**luni.

**Finanțarea obiectivului de investiție:** fonduri nerambursabile și bugetul de venituri și cheltuieli al Municipiului Satu Mare.

Raportat și la prevederile art. 41 și art. 44 din Legea nr. 273/2006 privind finanțele publice locale, cu modificările și completările ulterioare potrivit cărora ”.....Cheltuielile pentru investiţii publice şi alte cheltuieli de investiţii finanţate din fonduri publice locale se cuprind în proiectele de buget, în baza programului de investiţii publice al fiecărei unităţi administrativ-teritoriale, întocmit de ordonatorii principali de credite, care se prezintă şi în secţiunea de dezvoltare, ca anexa la bugetul iniţial şi, respectiv, rectificat, şi se aprobă de autorităţile deliberative.....Documentaţiile tehnico-economice ale obiectivelor de investiţii noi, a căror finanţare se asigura integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative. Ordonatorii principali de credite, pe propria răspundere, actualizează şi aprobă valoarea fiecărui obiectiv de investiţii nou sau în continuare, indiferent de sursele de finanţare ori de competenta de aprobare a acestora, în funcţie de evoluţia indicilor de preturi. Aceasta operaţiune este supusă controlului financiar preventiv propriu….”

 Coroborate cu prevederile art. 14 din același act normativ, Reguli bugetare ”.....Cheltuielile bugetare au destinaţie precisă şi limitată şi sunt determinate de autorizările conţinute în legi speciale şi în legile bugetare anuale. Nicio cheltuială nu poate fi înscrisă în bugetele prevăzute la art. 1 alin. (2) şi nici nu poate fi angajată şi efectuată din aceste bugete, dacă nu exista bază legală pentru respectiva cheltuială. Nicio cheltuială din fonduri publice locale nu poate fi angajată, ordonanţată şi plătită dacă nu este aprobată, potrivit legii, şi dacă nu are prevederi bugetare şi surse de finanţare....”

Având la bază și procesul verbal ale Comisiei tehnico-economice cu nr. 3940/27.01.2025,

Ţinând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu Managementul Proiectelor**

 **Ec. Ursu Lucica dr. Sveda Andrea**